Den 1. januar 2024 træder lov om ændring af lov om udstykning og anden registrering i matriklen og lov om tinglysning i kraft. Hermed indføres en ny model for registrering af bygning på fremmed grund, som den sidste del af grunddataprogrammets delaftale 1, og der indføres tilpasninger i forhold til Danmarks eksklusive økonomiske zone.
Samtidig træder en ny bekendtgørelse nr. 1601 af 12. dec. 2023 om registrering og noteringer angående ejerlejligheder og bygning på fremmed grund m.v. i kraft. Bekendtgørelsen fastsætter i kapitel 3 regler for
landinspektørens stedfæstelse af bygning på fremmed grund i matriklen forud for oprettelse eller ændring af et bygningsblad i tingbogen, og
registrering af bygninger på søterritoriet.
Den 1. januar 2024 træder også en ny bekendtgørelse nr. 1443 af 1. dec. 2023 om matrikulære arbejder i kraft. I høringsbrev af 19. oktober 2023  er redegjort for de væsentligste ændringer af bekendtgørelsen.
Vær blandt andet opmærksom på, at kravet i bekendtgørelsens § 41, om at der før udstykning eller arealoverførsel skal foreligge en BBR-meddelelse, er erstattet af et krav om, at der skal foreligge en landinspektørerklæring. Du finder landinspektørerklæringen her
Ændringsloven og bekendtgørelserne kan findes her:
Lov om ændring af lov om udstykning og anden registrering i matriklen og lov om tinglysning (retsinformation.dk)
Bekendtgørelse om registrering og noteringer angående ejerlejligheder og bygning på fremmed grund m.v. (retsinformation.dk)
Bekendtgørelse om matrikulære arbejder (retsinformation.dk)